ભારત દેશ ની ઉત્તર દિશામાં ભારત માઁ નાં શીશ-મુકુટ સમા હિમાલયમાં એક એવી જગ્યા છે જે આપણી દુનિયાથી સાવ અલગ છે. આ જગ્યાનું નામ છે ‘જ્ઞાનગંજ’ , જ્ઞાનગંજ ને સિદ્ધઆશ્રમ, શાંગરી-લા અથવા તિબેટની ભાષામાં શમ્બાલા નાં નામ થી પણ ઓળખવામાં આવે છે. આ એક એવી રહસ્યમય જગ્યા છે કે જયાં કોઈ સામાન્ય માણસ પહોંચી શક્તો નથી, કે આ જગ્યા ને મહેસૂસ કરી શકાતી નથી. ઉચ્ચ આધ્યાત્મિક જ્ઞાન ધરાવતી વ્યક્તિ જ જ્ઞાનગંજ સુધી પહોંચી શકે છે અને ત્યાં રહેવા વાળા કોઈ સિદ્ધ સાધુ જ કોઈને ત્યાં સુધી લઇને જઇ શકે છે. જ્ઞાનગંજ ની સૌથી મોટી અને ચોંકાવનારી વિશેષતા એ છે કે ત્યાં કોઈ નું મૃત્યુ થતુ નથી.